****

**AZƏRBAYCAN DEMOKRAT FİRQƏSİNİN MƏRKƏZİ KOMİTƏSİNİN**

**BƏYANATI**

Əziz həmvətənlər, hörmətli ADF mənsubları!

 İran İslam Respublikasında keçirilmiş son prezident seçkiləri Azərbaycan Demokrat Firqəsinin “Azadlıq, Ədalət və Milli Hökumət” şüarının həyatiliyini və tələblərini dəyişməyib.

Əvvəllər İranda türk kökənli şəxslər də hökumət başçısı seçilmişlər. Lakin xalq şah rejiminin baş naziri Əmir-Abbas Hoveydanın, molla rejiminin yaratdığı Bənisədrin hökumətlərini görmüş və onları lənətləmişdir. Bəli, onlara da azərbaycanlıdırlar deyərək millətə sırıyanlar əslində ən böyük cinayətkar idilər. “Fərəh”ə, “Ququş”a azərbaycanlıdır deyənlər xalqın tarixi arzu və istəklərini bilir və onun boyük gücündan qorxaraq bu oyunlara əl atırdılar.

Azərbaycanın milli hüquqlarını tanımayan, onu danan və görmək istəməyən siyasətçilərlə, siyasi qüvvələrlə barışmaq niyyətimiz yoxdur və sonadək mübarizə cəbhəsindəyik.

Bizimlə milli mücadilədə cinah yoldaşı olan siyasi və mədəni cərəyanların mənsublarına bunları çatdırmağı özümüzə borc bilirik.

1. “Azadlıq, Ədalət və Milli Hökumət” şüarımız yarandığı gündən yenə dəyişilməz olaraq qalmaqdadır;
2. Siyasi şəxsiyyətlərin qiyməti seçki öncəsi verdikləri vədlərlə deyil, konkret əməllərə görə müəyyənləşdirilsin;
3. Milli oyanış dövrünü yaşayan xalqımızın əhval-ruhiyyəsi ilə siyasi manipulyasiya etmək cəhdlərinə qətiyyən yol verməməli və belə halları ifşa etməyi özümüzə borc bilməliyik;
4. “Azadlıq, Ədalət və Milli Hökumət” şüarını irəli sürənlərin hər biri kimliyindən asılı olmayaraq bizim dostumuz və yol yoldaşımızdır.

 Unutmayın ki, şirazlı, xuzistanlı, kürd və lor ilə bizim heç bir problemimiz yoxdur. Zülmün mənbəyi din altında maskalanmış istibdan rejimi və onun yerli nökərləridir.

**Azərbaycan Demokrat Firqəsinin**

 **Siyasi Heyəti**

**06.07. 2024**